Rəhim Alxas

Rəhim Alxas (; tam adı: Rəhim Xəlfə oğlu Alxasov; ) — xınalıqlı şair, aşıq, publisist, poliqlot, pedaqoq.

Həyatı və yaradıcılığı
Rəhim Alxas 20 mart 1937-ci ildə Quba rayonunun Xınalıq kəndində anadan olmuşdur.

Məşhur xınalıqlı şair Rəhim Alxasın yaradıcılıq dövrü XX əsrin ikinci yarısına aiddir. Beş dildə – Azərbaycan, xınalıq, özbək, tatar və türkmən dillərində şeirlərin müəllifi və Xınalıq kənd orta məktəbinin müəllimi olmuş Rəhim Alxas xınalıq dili barədə xeyli tədqiqat işi aparmış və müəyyən etmişdir ki, Xınalıq dilində fellər həm cinsə, həm də insan və heyvana görə fərqlənir. Məsələn, "gəlir" sözü qadın, kişi və heyvana görə müxtəlif tərzdə səslənir.

Şairin öz doğma kəndinə sıx bağlılığını əks etdirən bir şeir belədir:
Bahar çağı Xınalığım, 
Girən zaman dondan-dona,
Dəyişmərəm bir kəndimi,
Yüz Parisə, min LondonaRəhim Alxas. "Xınalıq" (poema), Vətən təranələri. Bakı, "Elm", 1990, səh. 69..

Onun yazılarından da xınalıqlıların Allaha necə inandıqları bir daha aydın görünür:
Biz elə Allaha inanırıq ki, 
Poladdan, dəmirdən iti ox eylər.
Çoxdan az eyləyər, azdan çox eylər,
Bir ovuc torpaqla gözü tox eylər,
Yoxdan var eyləyər, vardan yox eylər.

Rəhim Alxas Xınalıqda Xıdır Nəbi məscidində imamlıq etmişdir.

Bütün şahdağlıların fəхri, görkəmli xınalıqlı şair Rəhim Alxas doğulub, boya-başa çatdığı doğma Xınalıq kəndində 2003-cü il sentyabr ayının 20-də vəfat etsə də, həmin gün onun cənazəsi ailəsinin məskunlaşdığı Quba rayonunun Vladimirovka (Gülüstan) kəndinə gətirilmiş, sentyabr ayının 21-də həmin kəndin qəbiristanında dəfn edilmişdirMəmmədağa Qam-Qamlı. «Rəhim Alхassız günlərimiz», «Sumqayıt» qəzeti, № 81 (7160), Sumqayıt, 15 oktyabr 2003, s. 3Tərxan Paşazadə, “Şahdağ xalqları: toy adətləri, yas mərasimləri”, “Dövlət və Din” İctimai fikir toplusu, (№ 5 (19)), Azərbaycan Respublikası Dini Qurumlarla İş üzrə Dövlət Komitəsi, Bakı – sentyabr-oktyabr 2010, səhifə: 46-56..

Kitabları
Vətən təranələri. Bakı, "Elm", 1990 
«Хыналыкъ» (Шеирдир. Аьфсанаьдйаь гьаькъикъаьтирдир.), Азаьрнаьшр, Бокку – 1992, 124 с. ISBN 5-552-01197-X 
Xınalıq: Şerlər və tərcümələr. Bakı, "Azərnəşr", 1992 
Sənin tellərinə qurban olum mən. Bakı, "Şirvannəşr", 2000 
Xınalıqlı Seyidqələm Baba: Hekayələr və kəramətlər. Bakı, "Şirvannəşr", 2001 
Xınalıq və xınalıqlılar. Bakı, "Şirvannəşr", 2003 
Sənət inciləri. Bakı, "Şirvannəşr", 2003 

Tərcümələri
Низами Гаьнджаьви, «ХIикмаьти чаьлаьнг» («Хаьмсаь» - шилли парчад), Азаьрнаьшр, Бокку – 1991, 51 с. ISBN 5-552-00574-0 

Mənbə
 Xınalıq – açıq səma altında muzey
 XINALIQ – KEÇMİŞ VƏ GƏLƏCƏK ARASINDAKI GÖZƏLLİK 

İstinadlar

 Xarici keçidlər 
Rəhim Alxas - 81 

Kateqoriya:Xınalıqlılar
Kateqoriya:Qubada doğulanlar
Kateqoriya:Qubada vəfat edənlər
Kateqoriya:Azərbaycan tərcüməçiləri
Kateqoriya:SSRİ şairləri
Kateqoriya:SSRİ tərcüməçiləri